
Për një shtesë fondi në buxhetin e vitit 2011, miratuar për Drejtorinë e shërbimeve qeveritare, për riparimin e mbulesës së sallës së madhe të koncerteve, në pallatin e kongreseve

Në mbështetje të nenit 100 të Kushtetutës, të neneve 5 e 45 të ligjit nr.9936, datë 26.6.2008 “Për menaxhimin e sistemit buxhetor në Republikën e Shqipërisë” dhe të nenit 13 të ligjit nr.10 355, datë 2.12.2010 “Për buxhetin e vitit 2011”, të ndryshuar, me propozimin e Kryeministrit, Këshilli i Ministrave

Vendosi:

1. Drejtorisë së Shërbimeve Qeveritare, në buxhetin e miratuar për vitin 2011, t’i shtohet fondi prej 4 000 000 (katër milionë) lekësh, për riparimin e mbulesës së sallës së madhe të koncerteve, në Pallatin e Kongreseve.
2. Ky fond të përballohet nga fondi rezervë i buxhetit të shtetit.
3. Ngarkohen Kryeministria, Ministria e Financave dhe Drejtoria e Shërbimeve Qeveritare për zbatimin e këtij vendimi.
Ky vendim hyn në fuqi menjëherë.

